kardosdrur/scandi-wiki huggingface dataset:
Mikael Lustig

Carl Mikael Lustig (født 13. december 1996) er en svensk tidligere professionel fodboldspiller, som spillede som højre-back i sin karriere. Han opnåede 94 kampe for Sveriges landshold, og var del af landets trupper til flere internationale tuneringer.

Klubkarriere

Tidlige karriere 
Mikael Lustig fik sin fodboldopdragelse i Umeå-klubben Sandåkerns SK. I 2003 skiftede han til Umeå FC, hvor han over to sæsoner spillede 34 kampe og scorede ét mål for klubben.

GIF Sundsvall 
Lustig skiftede i januar 2005 skiftede han til GIF Sundsvall, der på daværende tidspunkt spillede i Sveriges bedste række, Allsvenskan. Sundsvall endte næstsidst i rækken i hans debutsæson, og rykkede ned i Superettan. I 2006 og 2007 spillede han i alt 57 ud af 60 kampe i landets næstbedste række, og var stor del af, at Sundsvall igen rykkede op til Allsvenskan.

Rosenborg 
I sommeren 2008 skiftede Lustig til den norske storklub Rosenborg BK. Han spillede 3,5 sæson i Norge, og spillede mere end 120 kampe for klubben på tværs af alle tuneringer.

Celtic 
Lustig skiftede i januar 2012 til skotske Celtic. Han spillede en vigtig rolle for Celtic holdet frem til 2019, og var i sin tid med til at vinde det skotske mesterskab 8 gange i streg.

Gent 
Lustig skiftede i juni 2019 til belgiske Gent.

AIK 
Lustig vendte i august 2020 hjem til Sverige, da han skiftede til AIK. Han afsluttede karrieren ved udgangen af 2022 sæsonen.

Landsholdskarriere

Ungdomslandshold 
Lustig har repræsenteret Sverige på flere ungdomsniveauer.

Seniorlandshold 
Lustig debuterede for Sveriges landshold den 19. januar 2008. Han var del af Sveriges trupper til EM i 2012, 2016 og 2020 og til VM i 2018.

Efter europamesterskabet i 2020 annonceret Lustig, at han stoppede på det svenske landshold. Han nåede at spille 94 kampe og scorede 6 mål for landsholdet.

Titler 
Rosenborg
 Tippeligaen: 2 (2009, 2010)
 Superfinalen: 1 (2010)

Celtic

 Scottish Premiership: 8 (2011-12, 2012-13, 2013-14, 2014-15, 2015-16, 2016-17, 2017-18, 2018-19)
 Scottish Cup: 4 (2012-13, 2016-17, 2017-18, 2018-19)
 Scottish League Cup: 4 (2014-15, 2016-17, 2017-18, 2018-19)

Individuelle

 PFA Scotland Team of the Year (Premiership): 1 (2016-17)

Referencer

Eksterne henvisninger 

 Mikael Lustigs spillerprofil på Svenska Fotbollförbundets hjemmeside 
 Mikael Lustigs spillerprofil på Celtic FCs hjemmeside 

Personer fra Umeå
Fodboldspillere fra Sverige
Fodboldlandsholdsspillere fra Sverige
Fodboldspillere fra Umeå FC
Fodboldspillere fra GIF Sundsvall
Fodboldspillere fra Rosenborg BK
Fodboldspillere fra Celtic F.C.
Fodboldspillere fra KAA Gent
Fodboldspillere fra AIK Fotboll
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2012 
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Dietrich Fischer-Dieskau

Dietrich Fischer-Dieskau (født 28. maj 1925 i Berlin, død 18. maj 2012 i Berg, Oberbayern) var en tysk baryton som af mange anses som den fineste liedfortolker i sin generation og som en af de bedste operasangere. Han var også dirigent, maler, forfatter og recitator.

Baggrund 
Han var søn af rektor Albert og lærer Dora. Dietrich Fischer-Dieskau begyndte at synge som dreng og tog timer i stemmebrug fra han var 16. Han havde afsluttet gymnasiet og et semester på Berlin-konservatoriet, da han blev indrulleret i hæren i 1943. Han blev krigsfange hos amerikanerne i Italien i 1945 og blev repatrieret to år efter.

Karriere 

Hans karriere begyndte i januar 1948, da han som student hos Hermann Weissenborg sang Franz Schuberts Winterreise for radiostationen RIAS. Samme år blev han ansat ved operaen i Berlin, og i 1949 udgav han sin første plade med Brahms-sange. Samme år var han gæst på operascener i München og Wien. I 1951 debuterede han ved festspillene i Salzburg under Wilhelm Furtwängler og sang også ved festivalen i Edinburgh. I 1952 fulgte hans første turné i USA, og i 1954 optrådte han første gang ved festspillene i Bayreuth.

I 1975 modtog han Léonie Sonnings Musikpris.

I 1980 fik han Ernst von Siemens' musikkpris. Fra 1983 blev han professor ved Universität der Künste i Berlin. I 1993 afsluttede han sin karriere som sanger.

Familieliv 
I 1949 giftede Fischer-Dieskau sig med cellisten Irmgard Poppen. Hun døde i barselseng i 1963, da deres tredje søn blev født. Han var kortvarigt gift med skuespillerinden Ruth Leuwerik. Fra 1977 til sin død var Dietrich Fischer-Dieskau gift med sangerinden Júlia Várady.

Henvisninger

Eksterne henvisninger 

 

Personer fra Berlin
Operasangere fra Tyskland
Modtagere af Léonie Sonnings musikpris
Æresdoktorer ved University of Oxford
Mandinga

Mandinga er et rumænsk poporkester fra Bukarest. Den oprindelige sanger og forgrundsfigur i gruppen var Elena Gheorghe, som gik solo i 2005. Siden 2006 har denne rolle været varetaget af Elena Ionescu. Gruppen repræsenterer Rumænien ved Eurovision Song Contest 2012 med sangen "Zaleilah".

Musikgrupper fra Rumænien
Deltagere ved Eurovision Song Contest 2012
Rumæniens Eurovision Song Contest-deltagere
Umeå FC

Umeå FC er en svensk fodboldklub fra byen Umeå, som spiller i den svenske række, . Klubbens hjemmebane er T3 Arena med plads til cirka 9.000 tilskuere.

Klubben blev etableret i 20. november 1987 som en sammenlægning af eliteafdelingerne i klubberne Tegs SK og Sandåkerns SK. Umeå spilledragt består af blå trøje og hvide shorts samt hvide strømper.

Klubben rykkede i 1995 for første gang op i Sveriges bedste liga, Allsvenskan. Her spillede klubben i én sæson, inden klubben igen rykkede ned. Dette er eneste sæson Umeå FC har spillet i den bedste række siden klubbens etablering.

Current squad

Referencer

Eksterne henvisninger 
 Umeå FCs officielle hjemmeside 

Fodboldklubber i Sverige
Etableret i 1987
FC
Fanejede fodboldklubber
Marie Jepsen

Marie Jepsen (født 27. marts 1940 i Nørre Nissum, 20. oktober 2018) var en dansk politiker, der var medlem af Europa-Parlamentet, Århus Amtsråd og Silkeborg Byråd, valgt for Det Konservative Folkeparti.

Sammen med sin mand flyttede Marie Jepsen til Silkeborg i 1963. I 1978 blev hun valgt til byrådet, og i 1982 fik hun tillige plads i Århus Amtsråd. I 1984 lod hun sig opstille til Europa-Parlamentet og blev – mod egen forventning – valgt. Hun sad i parlamentet frem til 1994. Fra 1988 til 1992 var hun viceformand for Europæisk Folkepartis gruppe i parlamentet. Endvidere var hun fra 1984 til 1989 medlem af Udvalget for Landbrug og Udvikling af Landdistrikter.

I sit civile liv arbejdede hun som teknisk assistent.

Kilde 
 Marie Jepsens side på Europa-Parlamentets hjemmeside 

Kommunalbestyrelsesmedlemmer fra Det Konservative Folkeparti
Medlemmer af Europa-Parlamentet fra Danmark 1984-1989
Medlemmer af Europa-Parlamentet fra Danmark 1989-1994
Amtsrådsmedlemmer fra Det Konservative Folkeparti
Documenta

Documenta er en udstilling af moderne kunst og samtidskunst, der finder sted hvert femte år i Kassel i det nordlige Hessen, Tyskland. Det blev grundlagt af kunstneren, underviseren og kuratoren Arnold Bode i 1955, som en del af Bundesgartenschau, der fandt sted i Kassel på det tidspunkt. Denne første documenta bød på mange kunstnere, der generelt anses for at have haft en betydelig indflydelse på moderne kunst (såsom Pablo Picasso og Vasilij Kandinskij).

De nyere documentas har kunst fra alle kontinenter, dog det meste af det er sted-specifik. Hvert documenta er begrænset til 100 dages udstilling, hvilket ofte omtales som "museum på 100 dage". Documenta 14 fandt sted i 2017 og Dokumenta 15 kurarteret af et indonesisk kunstnerkollektiv Ruangrupa i 2022.  

Documenta er ikke en kommerciel salgs-udstilling. Den falder ofte samtidigt sammen med tre andre store kunstbegivenheder: Venedig Biennalen, Art Basel og Skulptur Projekte Münster.

Danske kunstnere, der har deltaget i Documenta, inkluderer Jens Haaning Joachim Koester på Documenta X i 1997. 

2012: Lea Porsager, Jakob Jakobsen og Tue Greenfort 

2022: Trampolinhuset

Eksterne henvisninger

Referencer

Kassel
Kunst fra Tyskland
Udstillinger
Lilla Sällskapet

Lilla Sällskabet er en pop-duo fra Sverige, bestående af sanger og tekstforfatter Erik Nordström (f. 1985) og producer Mats Norman (f. 1985). De to kender hinanden fra skoletiden i Uppsala , og er senere flyttet sammen i Stockholm.

Duoen udgav en række singler og remixes inden debutalbummet "Om vingarna bär" udkom i maj 2012. I uge 21, 2012 var duoen P3s Uundgåelige med nummeret "Jag vill ut".

Erik Nordström er ligeledes en del af den svenske R&B-duo Ansiktet, og Mats Norman har tidligere produceret for den svenske Hiphop/Electronica-gruppe Maskinen.

Diskografi

Singler 
Genova (2010)
Morgonen Efter (2011)
Om Vingarna Bär (2012)
Jag Vill Ut (2012)

Album 
Om Vingarna Bär (2012)

Eksterne links
Officiel hjemmeside 

Popgrupper fra Sverige
Etableret i 2010
Samuel Liddell MacGregor Mathers

Samuel Liddell MacGregor Mathers (født 8. eller 11. januar 1854 i Hackney, London, død 5. eller 20. november 1918 i Paris) var engelsk okkultist og magiker. Grundlægger i 1880'erne af Den Hermetiske Orden Det Gyldne Daggry. Mathers oversatte og redigerede et antal magiske grimoirer:

 The Key of Solomon the King – Clavicula Salomonis (1888)
 The Sacred Magic of Abramelin the Mage (1898).
 Goetia (1904) – udgives af Aleister Crowley.
 Liber Armadel (posthum udgivelse 1980 v. Francis King

Mathers udgaver af de magiske klassikere kan karakteriseres som victorianske fortolkninger. Mathers censurerede erotik og sort magi bort. Billeder af talismaner blev forsøgt rekonstrueret med udgangspunkt i Kabbala og clairvoyance. Udgivelsen af "The Sacred Magic of Abramelin the Mage" blev inspirationskilde for en række okkultister, som Aleister Crowley, Dion Fortune og Israel Regardie.

Mathers oversatte Knorr von Rosenroths latinske Kabbala Denudata til engelsk. Bogen blev udgivet med titlen "The Kabbalah Unveiled" (Kabbalah Afsløret) i 1912. Indholdet var tre bøger fra Zohar. Oversættelsen var en oversættelse af en oversættelse, hvilket er problematisk. Mathers udgave nyder dog stor popularitet og udgives stadig.

Som forfatter var Mathers væsentligste indflydelse det esoteriske arbejde. Han var forfatter til store dele af den hemmelige lære i Den Hermetiske Orden Det Gyldne Daggry. Israel Regardie udgav ordenens hemmelige lære i 1941. Publikationen gav anledning til gnidninger med okkultister, der ønskede, at ordenens lære skulle forblive hemmelig. Publikationen af ordenens papirer har været en væsentlig inspirationskilde for en lang række new age og okkulte grupperinger.

Kilder 
 Colquhoun, Ithell: Sword of Wisdom – MacGregor Mathers and the Golden Dawn (1975)
 McIntosh, Christopher: Rosenkreutzerne (Sphinx 1989) – kapitel 10.
 Regardie, Israel: The Complete Magical System of the Golden Dawn (1994)

Referencer

Eksterne links 
 Kabbalah Unveiled
 Open Source Order of the Golden Dawn

Okkultisme
Esoterik
Frimurere fra Storbritannien
Personer fra London
Carl Friedrich Eckleff

Carl Friedrich Eckleff (født 1723, død 1786) var en svensk forfatter og frimurer. Han var sandsynligvis forfatter til de tidligste versioner af de kristne frimurerriter, der navnlig paraktiseres i Skandinavien.

Referencer 

Frimurere fra Sverige
Embedsmænd fra Sverige
Fotbollsallsvenskan 2011

Allsvenskan 2011 var den 87. udgave af den svenske fodboldturnering Allsvenskan siden turneringen blev etableret i 1924. Turneringen blev afviklet fra 2. april 2011 til den 23. oktober, 2011.

Helsingborgs IF vandt deres syvende mesterskab.

Tabel

Statistik

Målscorer

Assister

Eksterne henvisninger

Fodbold i 2011
Sæsoner i Allsvenskan
Fotbollsallsvenskan 2010

Allsvenskan 2010 var den 86. udgave af den svenske fodboldturnering  Allsvenskan siden turneringen blev etableret i 1924. Turneringen blev afviklet fra 13. marts, 2010 og blev afsluttet den 7. november, 2010.

Malmö FF vandt deres 16 mesterskab.

Tabel

1:Via UEFAs fairplay konkurrence.

Målscorer 
Pr. 31. oktober, 2010; Kilde: fotbollskanalen  

20 mål
  Alexander Gerndt (Gefle/Helsingborg)

19 mål
  Denni Avdić (Elfsborg)

12 mål
  Mathias Ranégie (Häcken)

11 mål
  Agon Mehmeti (Malmö)

10 mål
  Ricardo Santos (Kalmar)
  Moestafa El Kabir (Mjällby)
  Tobias Hysén (IFK Göteborg)
  Daniel Larsson (Malmö)

9 mål
  Daniel Mendes (Kalmar)
  Kennedy Igboananike (Djurgården)

Fodbold i 2010
Sæsoner i Allsvenskan
Fotbollsallsvenskan 2009

Allsvenskan 2009 var den 85. udgave af den svenske fodboldturnering  Allsvenskan  siden turneringen blev etableret i 1924. 

AIK vandt deres første mesterskab siden 1985.

Tabel

1 Via UEFA Fair Play ranking.

Målscorer 
Pr. 2. november, 2009.

Fodbold i 2009
Sæsoner i Allsvenskan
Engroshandel

Engroshandel, egentlig (fra fransk) en gros, det vil sige i det store eller handel i store partier angiver som regel den handel, der finder sted mellem forhandlende virksomheder indbyrdes, i modsætning til detailhandel, der angiver handelen i små partier til kunden eller forbrugeren.

Groshandel er således et led i vareomsætningen. På den ene side aftager den producenternes helfabrikat (færdigvarer) og leverer dem til detailhandelen, for at varerne gennem denne som sidste led kan komme forbrugerne i hænde. På den anden side aftager groshandel råvarer og halvfabrikata fra andre producenter og leverer disse varer til industrien og håndværket for viderebearbejdning, idet groshandelen i sin førstnævnte funktion atter aftager varerne som helfabrikat fra industrien. Groshandelen i sig selv kan være flerdelt. Oversøiske varer købes gennem eksportfirmaer eller kommissionshuse på stedet, mens omvendt hjemlandets produkter afsættes gennem udenlandske importfirmaer eller kommissionshuse. Ofte er grossisten endda ikke selv importør af de udenlandske varer, men køber af en sådan. Hvad indenlandske varer angår, da vil ofte mindre en-gros firmaer købe fra de større, som kan aftage større partier og derved opnå en noget billigere pris hos producenterne.

Groshandelen er en hjælp for de næringsdrivende — hvad enten det er handlende eller håndværkere — ved at holde lager og fremskaffe de varer, der forlanges, og til den tid, de skal bruges. Groshandelen er en støtte for producenterne ved at aftage eller slutte om store partier, så at særlig industrien kan arbejde støt og gå sikkert i sine kalkulationer.

Groshandelen arbejder over et større område end detailhandelen, men har lige som denne en tendens til at specialisere sig inden for brancherne, f.eks. udskilning af kaffe, te og lignende fra kolonial, og ligeledes har groshandelen den samme tendens som detailhandelen til inden for sin varegren at føre det størst mulige udbud af varer for at kunne tilfredsstille ethvert krav, men vil dog fortrinsvis søge at fremme salget af de varer, der enten er dækkede ved firmaets eneforhandling eller indregistrerede mærker, eller hvorom konkurrencen ikke er så skarp.

For at drive groshandel i Danmark krævedes tidligere borgerskab som grosserer eller, uden for København, borgerskab som købmand, der giver ret til handel i stort som småt af næsten alle slags varer, mens grosserer-borgerskab giver ret til at sælge alle slags varer i partier, der ikke er under visse minima (som for en stor del varers vedkommende var angivet på en i Næringsloven tilføjet liste) eller — hvad der havde større praktisk betydning — hvis salgsbeløb ikke var under 40 kr, men i begge tilfælde til enhver. Der imod var der ingen mindstegrænse ved grossistens salg til (andre) handelsberettigede.

Se også
 Grossist

Noter

Eksterne henvisninger 
 Salmonsens Konversationsleksikon, 2. udgave, bind VII, s. 321; opslag: en gros 
http://runeberg.org/salmonsen/2/10/0168.html  Salmonsens Konversationsleksikon, 2. udgave, bind X, s. 152-153; opslag: Groshandel

 
Salmonsens
Dresden-Gittersee

Dresden-Gittersee er en bydel i Dresden i Sachsen, Tyskland.

Tidligere fandt der udgravninger af grundstoffet Uran sted i området.

Gittersee
Bydele og forstæder i Tyskland
Fotbollsallsvenskan 2008

Allsvenskan 2008 var den 84. udgave af den svenske fodboldturnering  Allsvenskan  siden turneringen blev etableret i 1924. Turneringen blev afviklret imellem den 30. marts 2008 og 9. november 2008.

Tabel

Målscorer 

Fodbold i 2008
Sæsoner i Allsvenskan
Gregers Gjersøe

Gregers Gjersøe (født 23. februar 1957 i Søborg) er en dansk polarfarer, pilot, forfatter og foredragsholder, som er mest kendt for at gå som den ene af de to første danskere på ski til Sydpolen. Han gik sammen med sin ven Kristian Joos.

Gjersøe er uddannet trafikpilot og har siden 1986 været ansat som pilot i SAS. Han tilbragte også omkring 1 år på Thule Air Base.

I 1999 krydsede han Grønland fra vest til øst, sammen med sine to venner Kalle Kronholm og Kristian Joos på 45 dage inspireret af Fridtjof Nansens bog, Skiing Across Greenland, hvor de simulerede Nansens tur ved at krydse landet far Søndre Strømfjord i vest til Isotorq i øst

I 2000–2001 gennemført Gjersøe og Joos en rejse tværs over Antarktis fra Hercules Inlet uden hjælp udfra, der varede 56 dage. De nåede sydpolen den 13. januar 2001, og blev dermed de første to danskere der har nået sydpolen uden hjælp.

Gregers Gjersøe bor med sin familie og tre børn i København, Danmark

Bibliografi 
 Gjersøe, Gregers. (2014) Danmark og Grønland i det nye Arktis. 
 Joos, Kristian & Gjersøe, Gregers. (2001) På ski til Sydpolen: den første danske ekspedition.

Referencer 

Opdagelsesrejsende fra Danmark
Institut for Centerplanlægning

ICP A/S – tidligere Institut for Center-Planlægning – er et selvstændigt konsulentfirma, der siden 1959 har rådgivet om detailhandel og andre kundeorienterede servicefunktioner i Danmark og i udlandet.

Institut for Center-Planlægning har blandt andet foretaget undersøgelser af butiksudviklingen og handelsoplande i Danmark siden sin oprettelse.

Instituttet har været rådgiver for følgende danske kommuner: Ballerup, Egedal, Esbjerg, Faxe, Fredericia, Frederikssund, Furesø, Gentofte, Gladsaxe, Glostrup, Greve, Haderslev, Halsnæs, Herlev, Høje-Taastrup, Kolding, Københavns, Køge, Lyngby-Taarbæk, Middelfart, Nyborg, Odense, Randers, Silkeborg, Skive, Slagelse, Solrød, Stevns, Syddjurs, Vallensbæk, Vejen, Viborg, Vordingborg, Aabenraa, Aalborg, Århus.

Blandt instituttets kongstanker har været princippet om en "centerspiral". Ifølge denne grundtanke vil der under konkurrence i begyndelsen ske en vis udkonkurrering af mindre forretninger til fordel for større med en bedre beliggenhed. Denne koncentrering af handelen vil fortsætte indtil den dag, hvor afstandene mellem kunde og butik bliver så store, at der med fordel kan lægges en butik tættere på kundens bopæl forudsat, at denne ligeledes er konkurrencedygtig med hensyn til priser. De såkaldte "discount-butikker" og "lavpris-varehuse" opfattes således som led i denne "butiks-spiral".

Litteratur 
 Byen og Oplandet, udarbejdet af Institut for Center-Planlægning for Sekretariatet for Danmarks Erhvervsfond, København 1964

Eksterne henvisninger 
 http://www.icp.dk/

Indkøbscentre
Pia Schutzmann

Pia Beatrice Schutzmann (født 6. august 1940 i Bergamo, Italien) er en dansk maler, grafiker og billedhugger.

Pia Schutzmann påbegyndte i 1970 som 30-årig sin uddannelse som grafiker på Kunstakademiet under Palle Nielsen. Hendes raderinger er naturalistiske og skildrer ofte de nære ting i en let streg- og skraveringsteknik. Værkerne afslører i form af stilleben og interiører i lighed med kunstnere som Giorgio Morandi og Vilhelm Hammershøi. I begyndelsen af 1980erne begyndte hun at tegne portrætter med blyant. Et eksempel er dronning Ingrids portræt. Under et ophold i New York sidst i 1980erne afprøvede hun flere grafiske teknikker, såsom zinkografi og litografi og de store gnidebilleder, som hun udførte på japanpapir, motiverne var strukturer fra mure, fortove og gader.

Hæder 

 1972 Gerda Iversen
 1972 Hielmstierne-Rosencrone
 1973 Aug. Schiøtt
 1973-75 Kraft
 1974 J.R. Lund
 1975, 1977 og 1982 Statens Kunstfond
 1975 Zach. Jacobsen
 1975 Even Nielsen
 1976 Villiam H. Michaelsen
 1983 De Neuhausenske Præmier
 1984 og 2003 Billedhuggeren Gerhard Hennings Legat 
 1987 Poul S. Christiansen 
 1988 2.præmien i konkurrence om udformningen af N.L. Høyen Medaljen
 1991 FTF's Kulturpris 
 2002 Niels Mathiasen Prisen

Eksterne henvisninger og kilder 
 
 Pia Schutzmann

Malere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Grafikere fra Danmark
Modtagere af De Neuhausenske Præmier
The Arrogant Worms

The Arrogant Worms er et comedyband fra Ontario, Canada.
Bandet blev dannet i 1991 for at lave nogle mindre numre på radioen CFRC, som blev drevet af studerende på Queen's University, Kingston, Ontario. De startede med at optræde med både sketches og sange, men holdt sig sidenhen til sangene. Herefter begyndte de at optræde på CBC Radio One (en canadisk radiostation).

Siden da har bandet oplevet stigende popularitet. De har turneret i både USA, Storbritannien og Australien, optrådt for op mod 100.000 mennesker og har solgt over 150.000 albummer.

Mange forskellige genre er blevet parodieret af bandet, bl.a. rock, ballader, folkemusik, country, keltisk folkemusik og børnesange.
Flere af deres sange omhandler aspekter i hverdagen fra Canada som f.eks. "Canada's Really Big", "Me Like Hockey", "We are the Beaver", "I Am Not American" og "Proud to Be Canadian".

Albummet Semi-Conducted fra 2003 er et livealbum, hvor Arrogant Worms optræder med deres sange sammen med symfoniorkestret Edmonton Symphony Orchestra.

Fejlkrediterede sange 
The Arrogant Worms bliver ofte fejlkrediterede for at have skrevet og/eller sunget en række sange.
 "The White House Burned (The War of 1812)" og "The Toronto Song" som begge er skrevet af Three Dead Trolls in a Baggie.
 Vito Petroccitto Jr's udgave af "The Assumption Song".
 "Cows With Guns" af Dana Lyons
 "Wayne Gretzky Rocks" af The Pursuit of Happiness.
 Captain Tractor's udgave af "The Last Saskatchewan Pirate", hvor der synges "Cause they know that Captain Tractor is waitin' in the bay" i stedet for den originale tekst af The Arrogant Worms, hvor der synges "Cause they know that Tractor Jack is hidin' in the bay...".
Misforståelserne har nogle gange fået fans til at bede dem om at spille disse sange til koncerter

Diskografi

Studiealbum 
 The Arrogant Worms (1992)
 Russell's Shorts (1994)
 C'est Cheese (1995)
 Christmas Turkey (1997)
 Dirt! (1999)
 Idiot Road (2001)
 Beige (2006)
 SPACE (2014)
 The First Farewell Album (2016)

Livealbum 
 Live Bait (1997)
 Semi-Conducted (live med Edmonton Symphony Orchestra) (2003)
 Toast! (2004)
 Torpid (2008)

Opsamlingsalbum 
 Gift Wrapped (2002)
 Hindsight 20/20 (2010)

Videoer 
 Three Worms and an Orchestra (DVD af Semi-Conducted optræden og andre originale musikvideoer) (2004)

Referencer 

Musikgrupper fra Canada
Musikgrupper fra 1991
Ivalo (by)

Ivalo er en by i Inari kommune, i Laplands len (finsk: Lapin lääni), i Finland.

Under Laplandskrigen i 1944-45 ødelagde de tyske tropper det meste af byen. I 2008 havde byen et indbyggertal på 3.998 mennesker.
Ved Ivalo findes verdens eneste permanente vinterdæk-testfacilitet Test World, hvor dækproducenter får sine vinterdæk testet. Faciliteterne omfatter et udendørs anlæg og et indendørs anlæg.

11 kilometer sydvest for centrum ligger Ivalo Lufthavn, som har daglig trafik til hovedstaden Helsinki.

Referencer

Eksterne henvisninger 

Landsbyer i Finland
Lappi
Taran Killam

Taran Killam (født 1. april 1982) er en amerikansk skuespiller. Han er gift med skuespillerinden Cobie Smulders, kendt fra tv-serien How I Met Your Mother. ( 6 afsnit )
Taran Killam har blandt andet medvirket i Scrubs, How I Met Your Mother og Saturday Night Live.

Udvalgt filmografi

Tv-serier

Eksterne henvisninger 

 

Skuespillere fra Californien
Stemmeskuespillere fra USA
Ivalo (flertydig)

Ivalo  har flere betydninger:
 Ivalo – er et grønlandsk navn.
 Ivalo (by) – er finsk by